हर शहर की एक कहानी होती है। उत्तर प्रदेश के हाईटेक सिटी नोएडा की भी है। नोएडा की इस कहानी के लाखों किरदार हैं। लाखों लोग अपने घरों से हजारों मील दूर इस शहर में छोटी बड़ी सैकड़ों उम्मीदों के साथ जैसे-तैसे जी रहे हैं। इस शहर में पहुंचे हर शख्स का सालों साल की नौकरी के बाद एक ही सपना है - अपना एक घर बन जाए, बस। घर माने फ्लैट। पर फ्लैट सिर्फ पैसों से नहीं मिलता। यकीन मानिए, इसमें किस्मत का हाथ भी होता है।